Vladimir Putin vrea să ocupe Chasiv Yar
În prezent, se concentrează pe extinderea controlului în zona orașului Bahmut. Ruși au capturat acest oraș în luna mai a anului 2023.
Conform sursei citate, trupele ruse au înaintat și au ocupat sectoarele estice ale satului Ivanovskoe și sunt în prezent în atac împotriva pozițiilor ucrainene din Bogdanovka.
"Obiectivul operațional imediat al Rusiei este aproape sigur de a ocupa Chasiv Yar (n.r. – localitate aflată în regiunea Donețk), situat la aproximativ 5 km de linia frontului. (…)
În ciuda unor câștiguri tactice treptate, este foarte puțin probabil ca forțele ruse să poată încerca în prezent un asalt la scară largă asupra orașului", a transmis Serviciul de Informații Militare al Marii Britanii.
Latest Defence Intelligence update on the situation in Ukraine – 07 March 2024.
— Ministry of Defence 🇬🇧 (@DefenceHQ) March 7, 2024
Generalul Wesley Clark atenționează că războiul riscă să atingă granițele NATO
La o conferință organizată de Centrul pentru Studii Strategice și Internaționale (CSIS), în februarie, fostul comandant al Forțelor Aliate din Europa ale NATO, generalul Wesley Clark, a oferit o analiză a situației actuale pentru războiul din Ucraina.
De asemenea, fostul oficial al NATO a subliniat riscurile unei posibile prăbușiri a apărării Ucrainei. Potrivit lui, o astfel de prăbușire ar putea deschide calea pentru o avansare a armatei ruse către granițele NATO și chiar dincolo de ele.
În opinia lui Wesley Clark, conflictul din Ucraina se află într-o etapă deosebit de critică și periculoasă în prezent. El subliniază importanța adoptării legii referitoare la ajutorul suplimentar în Congresul american. Potrivit declarațiilor sale, lipsa acestui sprijin ar complica în mod semnificativ capacitatea ucrainenilor de a-și menține pozițiile actuale în estul țării.
Generalul Wesley Clark subliniază importanța dotării Ucrainei cu mijloace moderne de apărare militară, cu accent deosebit pe apărarea aeriană.
"Ei trebuie să dispună de mijloacele războiului modern. Nu te poți aștepta ca ei să lupte fără superioritate aeriană. (…)"Comandantul Forțelor Aliate în Europa (SACEUR), generalul Christopher Cavoli, înțelege perfect că, dacă nu îi oprim aici, vom avea un front NATO de peste 4.000 de kilometri.
Noi abia am putut gestiona granița internă germană de 643 de kilometri în timpul Războiului Rece.
Nu-mi pot imagina ce ar fi nevoie pentru a mobiliza NATO dacă Ucraina cade și ne confruntăm cu o amenințare care se întinde de la Marea Baltică până la Marea Neagră", a adăugat Wesley Clarke.